|  |  |  |
| --- | --- | --- |
|  | Top |  |

|  |  |  |
| --- | --- | --- |
|  |  |  |

**GUVERNUL ROMÂNIEI**

**Hotărâre**

**pentru modificarea și completarea Hotărârii Guvernului nr. 1041/2003**

**privind unele masuri de reglementare a facilitatilor acordate pensionarilor**

**din sectorul energiei electrice**

În temeiul art. 108 din Constituţia României, republicată,

Guvernul României adoptă prezenta hotărâre

**Articol unic.** Hotărârea Guvernului nr. 1.041/2003 privind unele măsuri de reglementare a facilităților acordate pensionarilor din sectorul energiei electrice, publicată în Monitorul Oficial al României, Partea I, nr. 637 din 8 septembrie 2003, cu modificarile si completarile ulterioare, se modifică şi se completează după cum urmează:

1. ***Articolul 1 alineatul (3) se modifică și va avea următorul cuprins:***

(3) Pentru persoanele care indeplinesc conditiile prevazute la alin. (1) si (2), decontarea cotei gratuite de energie electrică se va realiza la prețul energiei electrice prevăzut în contractul de furnizare încheiat de beneficiari cu furnizorii de energie electrică, fara insa ca acesta sa depaseasca prețul mediu de vânzare pe transe de consum anual de energie electrică aferent transei cu un consum mediu anual cuprins intre 1000 kWh si 2500 kWh, conform clasificării din *Regulamentul (UE) 2016/1952 al Parlamentului European și al Consiliului privind statisticile europene referitoare la prețurile la gaze naturale și energie electrică și de abrogare a Directivei 2008/92/CE*, calculat pentru anul anterior de către Autoritatea Națională de Reglementare in domeniul Energiei și publicat în *Raportul de monitorizare piața de energie electrică*;

1. ***Articolul 2, litera a) se modifică și va avea următorul cuprins:***
2. sotia sau sotul beneficiarului dreptului instituit prin prezenta hotarare, decedat, pana la recasatorire, daca titularul de drept a lucrat in conditiile prevazute la art. 1 minimum 20 de ani si daca facilitatile erau prevazute in contractele colective;
3. ***Articolul 4, alineatul (1) literele a) și b) se modifică și vor avea următorul cuprins:***

      a) pentru persoanele pensionate care indeplinesc conditiile prevazute la art. 1 și art. 2, de catre societațile desprinse, prin acte normative, din cadrul fostului Minister al Energiei Electrice, fostei Regii Autonome de Electricitate «Renel», fostei Companii Nationale de Electricitate - S.A si, ulterior acestora, infiintate in urma aplicarii programelor de restructurare, reorganizare și privatizare.

1. pentru persoanele pensionate prevazute la art. 3, furnizorii de energie electrică vor incasa contravaloarea energiei electrice consumate conform contractului, urmand ca, in baza facturilor emise, fiecare din societatile prevazute la art. 3 sa le ramburseze acestora contravaloarea consumului respectiv, în condițiile stabilite la art. 1, alin. (3);

1. ***Litera c) a articolului 4 alineatul (1) devine alineatul (2) care se modifică și va avea următorul cuprins***:

(2) Pentru pensionarii prevazuti la art. 1 si 2, modul de incasare a contravalorii energiei electrice si a platii impozitului aferent acesteia se va stabili prin protocol intre societatile comerciale prevazute la art. 4 alin. (1) lit. a), si furnizorii de energie electrica ai acestora astfel incat sa se evite deplasarea persoanelor pensionate beneficiare ale acestui drept de la domiciliu la societatea la care sunt arondate pentru acordarea cotei de energie electrica gratuita.

1. ***Alineatul (2) al articolului 4 se renumeroatează și devine alineatul (3);***
2. ***La articolul 4, după alineatul (3) se intoduce un nou alineat, alineatul (4) care va avea următorul cuprins:***

(4) În cazul operatorilor de distribuție și a operatorului de transport și de sistem care asigura serviciul de distribuție si de transport în baza unor tarife reglemntate de ANRE, sumele necesare suportării contravalorii cotei de energie electrică gratuită vor fi prevăzute in bugetul de venituri si cheltuieli al acestora, în conformitate cu prevederile contractelor colective de muncă aferente fiecărei societăți, fara a fi incluse în costurile recunoscute de către ANRE la stabilirea tarifelor de distribuție sau transport.

**PRIM-MINISTRU**

**Vasilica Viorica Dăncilă**